Lisa 1

KINNITATUD

SA Eesti Teadusagentuur juhatuse 28.08.2012.a.

käskkirjaga nr. 1-1.4/12/21

MUUDETUD

SA Eesti Teadusagentuur juhatuse 10.10.2012.a.

käskkirjaga nr. 1-1.4/12/42

MUUDETUD

SA Eesti Teadusagentuur juhatuse 30.07.2013.a.

käskkirjaga nr. 1-1.4/13/97

MUUDETUD

SA Eesti Teadusagentuur juhatuse 06.09.2013.a.

käskkirjaga nr. 1-1.4/13/115

# Starditoetuse ja otsingutoetuse taotlemise tingimused ja kord

1. **peatükk**

**ÜLDSÄTTED**

1. **Reguleerimisala**

Käskkirjaga kehtestatakse personaalse uurimistoetuse starditoetuse ja otsingutoetuse taotlemise, hindamise, määramise ja aruandluse tingimused ja kord.

# Personaalne uurimistoetus

* 1. Personaalne uurimistoetus (edaspidi *toetus*) on teadus- ja arendusasutuses töötava teadlase või tema juhitava väikese uurimisrühma kõrgetasemelise teadus- ja arendustegevuse toetus, mida on kolme tüüpi:
     1. uudse, otsingulise ja kõrge rahvusvahelise tasemega uurimisprojekti (edaspidi *otsinguprojekt*), mille täitmisega võib kaasneda kõrge teaduslik risk, toetus;
     2. iseseisvate teadusuuringute alustamise uurimisprojekti (edaspidi *stardiprojekt*) toetus, mis on mõeldud noortele teadlastele iseseisva teadlaskarjääri arendamiseks ja oma uurimisrühma loomiseks;
     3. järeldoktori uurimistoetus (reguleerib Sihtasutus Eesti Teadusagentuur juhatuse 30.07.2013.a käskkirja nr 1-1.4/13/96 lisa 1).
  2. Toetust antakse iseseisva uurimisprojekti täitmiseks ning selle eesmärk ei ole teiste teadus- ja arendustegevuse seaduse alusel eraldatavate toetuste kaasrahastamine.

# Uurimisprojekt

Uurimisprojekt on teadusliku uurimistöö kirjeldus, milles on välja toodud selgelt piiritletud uurimisprobleem ning selle lahendamiseks kavandatud alus- või rakendusuuring.

# Toetuse taotleja

Toetust võib taotleda teadlane Eesti teadus- ja arendusasutuse (edaspidi *vastuvõttev asutus*) nõusoleku alusel. Nõusolek peab sisaldama kinnitust, et vastuvõttev asutus sõlmib taotlejaga töölepingu uurimisprojekti täitmiseks, juhul kui taotluse esitamise hetkel nende vahel tööleping puudub. Taotleja peab olema uurimisprojekti, millele toetust taotletakse, juht.

# Taotluse menetleja

Toetuse taotluste (edaspidi *taotlus*) menetlemise korraldab Sihtasutus Eesti Teadusagentuur (edaspidi

*teadusagentuur*).

# Toetuse eraldamise leping

* 1. Teadusagentuur sõlmib punktis 4 sätestatud vastuvõtva asutuse ja uurimisprojekti juhiga kolmepoolse, ühe-aastase eraldislepingu (edaspidi eraldisleping). Eraldislepingus on ära toodud osapoolte vastastikused õigused, kohustused ja vastutus. Mitmeaastase uurimisprojekti korral sõlmitakse eraldisleping igal aastal uuesti.
  2. Toetus eraldatakse vastuvõtvale asutusele, kellel on kohustus lubada uurimisprojekti juhil kasutada eraldatud toetuse otseste kulude osa projekti täitmiseks kooskõlas taotlusega.
  3. Vastuvõttev asutus sõlmib uurimisprojekti juhi ja punktis 9.1.1. sätestatud täitjatega uurimisprojektile toetuse eraldamise korral töölepingu uurimisprojekti läbiviimiseks, juhul kui enne toetuse eraldamist nende vahel tööleping puudub.
  4. Kui uurimisprojekti juhi tööleping vastuvõtva asutusega lõpeb toetuse perioodil ning pooled ei sõlmi uut töölepingut, siis:
     1. lõpetab teadusagentuur ühepoolselt eraldislepingu ning
     2. sõlmib uue eraldislepingu uurimisprojekti juhiga ning selle teadus- ja arendusasutusega, kellega uurimisprojekti juhil on sõlmitud uus tööleping ja kes annab nõusoleku eraldislepingu sõlmimiseks. Enne eraldislepingu sõlmimist hindab teadusagentuur, kas uuel vastuvõtval asutusel on olemas uurimisprojekti täitmiseks vajalik uurimiskeskkond ja taristu. Negatiivse hinnangu korral ei sõlmita vastuvõtva asutusega eraldislepingut.
  5. Välisriiki tööle asunud uurimisprojekti juht võib taotleda eraldislepingu sõlmimist välismaise vastuvõtva asutusega vaid juhul, kui vastuvõtva asutuse asukohariigi teadust rahastav organisatsioon on ühinenud EUROHORCs-i memorandumiga „Money Follows Researcher” (<http://www.eurohorcs.org/SiteCollectionDocuments/EUROHORCs_MFR_Letter_of_Intent_Revised_> 081105.pdf). Otsus taotluse kohta tehakse EUROHORCs-i memorandumi sätete kohaselt.
  6. Peale eraldislepingu lõpetamist on vastuvõttev asutus, kellega uurimisprojekti juhi tööleping on lõppenud, kohustatud kasutamata toetuse teadusagentuurile tagasi maksma.
  7. Punktis 6.4.2. nimetatud juhul sõlmitakse uus eraldisleping hiljemalt kolme kuu jooksul eelmise eraldislepingu lõpetamisest. Kuni uue eraldislepingu sõlmimiseni peatab teadusagentuur toetuse väljamaksed.
  8. Kui uus eraldisleping ei ole sõlmitud hiljemalt punktis 6.7. sätestatud tähtaja lõpuks, tunnistab teadusagentuuri juhatus taotluse rahuldamise otsuse kehtetuks.

# 2. peatükk

**TOETUSE TAOTLEMISE TINGIMUSED**

1. **Toetuse** t**aotlemine**
   1. Taotluse koostab teadlane ja vastuvõttev asutus esitab selle teadusagentuurile ETIS-e kaudu.

Taotlemine toimub uurimisprojekti algusaastale eelneva aasta 10. septembrist kuni 10. oktoobri kell 17:00-ni.

* 1. Taotluse välisekspertidele edastatav osa esitatakse inglise keeles.
  2. Taotluses märgitakse inglise keelses osas:
     1. uurimisprojekti juht ja täitjad;
     2. uurimisprojekti nimetus;
     3. uurimisprojekti lühikokkuvõte;
     4. taotletav toetuse periood;
     5. kavandatava uurimisprojekti üldine teaduslik taust ning selle seos uurimisprojekti juhi ja täitjate samasuunalise teadustööga;
     6. uurimisprojekti põhieesmärgid, hüpoteesid, ja meetodid ning eeldatav ajakava aastate lõikes (sh selgitus, kuidas on tagatud kõigi loomkatsete ja inimkatsete puhul eetikanõuete järgimine ja täitmine);
     7. uurimisprojekti eeldatavad tulemused, nende potentsiaalne rakendatavus ja võimalikud jätkamissuunad;
     8. uurimisprojekti juhi senine teadus- ja arendustegevus;
     9. uurimisprojekti juhi rahvusvahelised ja Eesti-sisesed koostööprojektid;
     10. uurimisprojektiga seotud taristu seisund vastuvõtvas asutuses;
     11. uurimisprojekti eelarve.
  3. Taotluses märgitakse eesti keelses osas:
     1. uurimisprojekti nimetus;
     2. uurimisprojekti lühikokkuvõte.

7.5. Teadusagentuuril on õigus nõuda taotlejalt ja vastuvõtvalt asutuselt täiendavaid andmeid.

# Uurimisprojekti juht

* 1. Otsinguprojekti juhiks võib olla teadlane:
     1. kellel on Eesti doktorikraad või sellele vastav välisriigi kvalifikatsioon;
     2. kes töötab uurimisprojekti täitmise ajal täistööajaga vastuvõtvas asutuses. Teadusagentuuri hindamisnõukogu (edaspidi *hindamisnõukogu*) võib erandjuhul nõuetele vastavaks lugeda uurimisprojekti juhi, kes töötab vastuvõtvas asutuses vähemalt 0,5 tööajaga, kui see ei ohusta uurimisprojekti edukat elluviimist.
  2. Stardiprojekti juhiks võib olla teadlane:
     1. kes on toetuse taotlemise aastal mitte vanem kui 40 aastat;
     2. kellel on toetuse taotlemise aastal esmakordse Eesti doktorikraadi või sellele vastava välisriigi kvalifikatsiooni omistamisest möödas vähemalt 2 aastat ja mitte rohkem kui 7 aastat. Hindamisnõukogu võib põhjendatud juhul nõuetele vastavaks lugeda stardiprojekti juhi, kellele on antud esmakordne Eesti doktorikraad või sellele vastav välisriigi kvalifikatsioon varem kui 7 aastat enne toetuse taotlemise aastat. Kui isik on olnud pärast esmakordse Eesti doktorikraadi või sellele vastava välisriigi kvalifikatsiooni saamist lapsehoolduspuhkusel või kaitseväeteenistuses, pikeneb selle perioodi võrra piirtähtaeg;
     3. kes on peale Eesti doktorikraadi või sellele vastava välisriigi kvalifikatsiooni saamist läbinud järeldoktorantuuri, soovitavalt väljaspool Eestit. Hindamisnõukogu võib põhjendatud juhul lugeda nõuetele vastavaks stardiprojekti juhi, kes järeldoktorantuuri läbinud ei ole;
     4. kes töötab uurimisprojekti täitmise ajal täistööajaga vastuvõtvas asutuses;
     5. kes ei ole varem olnud teadus- ja arendusasutuse sihtfinantseeritava teadusteema juht, personaalse uurimistoetuse starditoetuse või otsingutoetuse uurimisprojekti juht ega institutsionaalse uurimistoetuse uurimisteema juht.
  3. Uurimisprojekti juht ei saa toetuse perioodil olla:
     1. teise personaalse uurimistoetuse starditoetuse või otsingutoetuse uurimisprojekti juhiks või täitjaks;
     2. institutsionaalse uurimistoetuse uurimisteema juhiks või põhitäitjaks;
     3. teadus- ja arendusasutuse sihtfinantseeritava teadusteema juhiks või põhitäitjaks.
  4. Erandina saab uurimisprojekti juht olla toetuse perioodil järeldoktoranditoetuse projekti juhendajaks.
  5. Uurimisprojekti juhti ei saa toetuse perioodil vahetada.
  6. Uurimisprojekti juhi töölepingu peatumise või lõppemise korral vastuvõtva asutusega ei lähe uurimisprojekti juhi õigused ja kohustused üle teistele uurimisprojekti täitjatele.

# Uurimisprojekti täitmises osalejad

* 1. Lisaks uurimisprojekti juhile võivad uurimisprojekti täitmises osaleda:
     1. kuni kaks uurimisprojekti täitjat, kellel on Eesti teaduskraad või sellele vastav välisriigi kvalifikatsioon ja kes töötavad uurimisprojekti täitmise ajal vähemalt 0,5 tööajaga vastuvõtvas asutuses;
     2. tehnikud või abitöötajad, kelle töötasu kaetakse täielikult või osaliselt antud uurimisprojekti vahenditest;
     3. magistri- ja doktoriõppe üliõpilased, kelle töö on taotluses esitatud uurimisprojektiga sisuliselt seotud ning kelle stipendium või töötasu kaetakse täielikult või osaliselt antud uurimisprojekti vahenditest.
  2. Uurimisprojekti täitja ei saa toetuse perioodil olla:
     1. teise personaalse uurimistoetuse starditoetuse või otsingutoetuse juhiks või täitjaks;
     2. institutsionaalse uurimistoetuse teema juhiks või põhitäitjaks;
     3. teadus- ja arendusasutuse sihtfinantseeritava teadusteema juhiks või põhitäitjaks.

9.3. Erandina saab täitja olla toetuse perioodil järeldoktoranditoetuse projekti juhendajaks.

# Uurimisprojekti eelarve

* 1. Uurimisprojekti eelarve sisaldab uurimisprojekti täitmisega seotud otseseid kulusid ja üldkulusid.
  2. Otsesed kulud on:
     1. personalikulud (töötasud koos kõigi riiklike maksudega, maksetega ja seadusest tulenevate hüvitistega ning magistrandide ja doktorantide teadustöö stipendiumid);
     2. lähetuskulud;
     3. uurimisprojekti täitmisega otseselt seotud põhivara (vastavalt vastuvõtva asutuse sätestatud määratlusele) soetamise kulud, kuni 10% uurimisprojekti otsestest kuludest;
     4. sisseostetavad teadus- ja arendusteenused;
     5. uurimisprojekti täitmisel saadud teadus- ja arendustegevuse tulemuste publitseerimise ja populariseerimisega ning intellektuaalomandi kaitsmisega seotud kulud;
     6. muud teadustöö läbiviimiseks vajalikud otsesed kulud lähtuvalt uurimisprojekti eripärast.
  3. Üldkulud moodustavad 20% otseste kulude summast (v.a. punktis 10.2.4. nimetatud sisseostetavad teadus- ja arendusteenused).
  4. Teadusagentuuril on õigus kehtestada kululiikide maksimumsummad või -määrad.

# Toetuse periood

Toetuse periood on kuni 4 aastat.

# 3. peatükk

**TAOTLUSTE HINDAMINE JA TOETUSE MÄÄRAMINE**

1. **Toetuse taotluste hindamine**
   1. Taotluste hindamist korraldab teadusagentuur.
   2. Taotlusi hindab hindamisnõukogu, lähtudes „Teadus- ja arendustegevuse korralduse seaduse” § 121 lõike 5 alusel kehtestatud haridus- ja teadusministri 27.12.2011. a määrusest nr 74 „Eesti Teadusagentuuri hindamisnõukogu moodustamise kord ja töökord“ ning teadusagentuuri kinnitatud hindamisjuhendist.
   3. Taotluste hindamiseks moodustab hindamisnõukogu reeglina valdavalt välisekspertidest koosnevad valdkondlikud ekspertkomisjonid.
   4. Ekspertkomisjonid esitavad põhjendatud hinnangud nende ekspertiisivaldkonda kuuluvate taotluste kohta hindamisnõukogule.
   5. Hindamisnõukogu hindab taotlusi ning koostab igale taotlusele lõpphinnangu, lähtudes ekspertkomisjonide hinnangutest ja võttes arvesse:
      1. uurimisprojekti põhjendatust ja oodatavaid tulemusi, sealhulgas valdkondlikku või rakenduslikku eripära;
      2. uurimisprojekti juhi kvalifikatsiooni, sh stardiprojekti juhi puhul järeldoktorantuuri läbimist;
      3. vastuvõtva asutuse uurimisprojekti täitmiseks vajaliku olemasoleva uurimiskeskkonna seisundit ja taristut;
      4. uurimisprojekti eelarve (sh sisseostetavate teenuste osakaalu) põhjendatust.
   6. Teadusagentuuril on õigus nõuda punktis 12.5. sätestatud andmete kohta taotlejalt lisainformatsiooni.
   7. Hindamisnõukogu võib taotluse lõpphinnangus kirjeldada tingimused, mida uurimisprojekti juht ja vastuvõttev asutus on kohustatud toetuse saamisel täitma.
   8. Teadusagentuur teeb taotluse lõpphinnangu ja hindamisnõukogu esialgse ettepaneku (edaspidi *ettepanek*) taotlejale ja vastuvõtvale asutusele kättesaadavaks. Taotlejal ja vastuvõtval asutusel on õigus esitada ettepaneku osas kirjalikult ühisarvamus teadusagentuuri sätestatud tähtaja jooksul. Juhul kui hindamisnõukogu on taotluse lõpphinnangus kirjeldanud tingimused, mida toetuse saamiseks tuleb täita, esitavad taotleja ja vastuvõttev asutus nõusoleku ja tegevuskava tingimuste täitmiseks.
   9. Hindamisnõukogu liikme taotlust hinnatakse tavapärases korras lähtudes haridus- ja teadusministri 27.12.2011 määruse nr 74 „Eesti Teadusagentuuri hindamisnõukogu moodustamise kord ja töökord“ § 6 lõigetes 4 ja 5 sätestatust.

# Toetuse määramine

* 1. Hindamisnõukogu esitab lõpphinnangut ning taotlejalt ja vastuvõtvalt asutuselt saabunud ühisarvamust ning nõusolekut ja tegevuskava arvesse võttes teadusagentuuri juhatusele põhjendatud ja erapooletu ettepaneku:
     1. määrata toetus taotletud mahus;
     2. määrata toetus taotletust suuremas mahus;
     3. määrata toetus taotletust väiksemas mahus;
     4. mitte määrata toetust.
  2. Teadusagentuuri juhatusel on õigus oma otsust põhjendades saata hindamisnõukogule ettepanek uuesti läbivaatamiseks.
  3. Taotluse rahuldamise või rahuldamata jätmise otsuse teeb teadusagentuuri juhatus käskkirjaga.

# 4. peatükk

**TOETUSE ERALDAMISE JÄTKAMISE TAOTLEMINE, TOETUSE MAHU MUUTMINE, TOETUSE ERALDAMISE AJUTINE KATKESTAMINE** **JA TOETUSE ERALDAMISE LÕPETAMINE**

1. **Toetuse eraldamise jätkamise taotlemine ja jätkutaotluse hindamine**
   1. Toetuse eraldamise jätkamist taotletakse iga-aastaselt kuni toetuse perioodi lõpuni punktis 7.1. sätestatud viisil ning tähtajal.
   2. Jätkutaotlusele lisatakse andmed oluliste muudatuste kohta uurimisprojektis, sealhulgas muudatused punktis 9.1.1. sätestatud täitjate koosseisus ja uurimisprojekti jätkusuutlikkuse põhjendused.
   3. Jätkutaotlus esitatakse eesti keeles, juhul kui toetuse saaja ja teadusagentuuri vahel ei ole kokku lepitud teisiti.
   4. Jätkutaotluse ja sellele lisatud dokumentide ning aastaaruande ja vajadusel vahearuande alusel hindab hindamisnõukogu:
      1. uurimisprojekti senist täitmist;
      2. oluliste muudatuste korral uurimisprojekti täitmise jätkusuutlikkust;
      3. juhul kui uurimisprojekti toetus määrati tingimustega, toetuse määramisel esitatud tingimuste täitmist vastavalt punktis 12.8. sätestatud tegevuskavale.
   5. Esimese jätkutaotluse hindamisel ei hinnata uurimisprojekti aastaaruannet.

# Toetuse eraldamise jätkamine, toetuse mahu muutmine ja toetuse eraldamise lõpetamine

* 1. Hindamisnõukogu teeb jätkutaotluse ja sellele lisatud andmete hindamise põhjal teadusagentuuri juhatusele põhjendatud ettepaneku:
     1. jätkata toetuse eraldamist senises mahus;
     2. jätkata toetuse eraldamist taotletust suuremas mahus;
     3. jätkata toetuse eraldamist taotletust väiksemas mahus;
     4. mitte jätkata toetuse eraldamist.
  2. Ettepaneku jätkata toetuse eraldamist senises mahus teeb hindamisnõukogu juhul, kui uurimisprojekti täitmine on edukas ja hindamisel ei tuvastata olulisi muutusi uurimisprojekti täitmise jätkusuutlikkuses või muude käesoleva korraga kehtestatud tingimuste täitmises.
  3. Ettepaneku jätkata toetuse eraldamist taotletust suuremas mahus võib hindamisnõukogu oma otsust põhjendades teha:
     1. kui jätkutaotlusele eelneval aastal on punktis 15.4. sätestatud asjaolude tõttu toetuse mahtu vähendatud ja toetuse taotletust väiksemas mahus eraldamise tinginud asjaolud on ära langenud;
     2. kui esinevad muud olulised ja põhjendatud asjaolud.
  4. Ettepaneku jätkata toetuse eraldamist taotletust väiksemas mahus võib hindamisnõukogu oma otsust põhjendades teha, kui:

15.4.1 uurimisprojekti täitmise edukus on ebapiisav;

* + 1. ilmneb muude käesoleva korraga kehtestatud tingimuste rikkumine;
    2. esinevad muud olulised ja põhjendatud asjaolud.
  1. Hindamisnõukogu teeb ettepaneku jätkata toetuse eraldamist taotletust väiksemas mahus, kui vajadus selleks tuleneb iga-aastasest riigieelarvelisest eraldisest.
  2. Hindamisnõukogu võib uurimisprojekti jätkutaotluse lõpphinnangus kirjeldada tingimused, mida uurimisprojekti juht ja vastuvõttev asutus on kohustatud toetuse saamisel täitma. Juhul kui hindamisnõukogu on uurimisprojekti jätkutaotluse lõpphinnangus kirjeldanud tingimused, mida toetuse saamise jätkamiseks tuleb täita, esitavad uurimisprojekti juht ja vastuvõttev asutus nõusoleku ja tegevuskava tingimuste täitmiseks.
  3. Ettepaneku mitte jätkata toetuse eraldamist võib hindamisnõukogu teha, kui:
     1. punktis 15.6. kirjeldatud tegevuskava ei ole täidetud;
     2. uurimisprojekti täitmise edukus ja uurimisprojekti täitmise jätkusuutlikkus on olulisel määral vähenenud;
     3. esinevad muud olulised ja põhjendatud asjaolud.
  4. Teadusagentuuril on õigus tunnistada taotluse rahuldamise otsus kehtetuks ning lõpetada eraldisleping, kui:
     1. vastuvõttev asutus ja uurimisprojekti juht on esitanud vastava taotluse;
     2. hindamisnõukogu on teinud sellesisulise ettepaneku vastavalt punktides 15.7 või 18.2.3. sätestatule;
     3. vastuvõttev asutus, uurimisprojekti juht või punktis 9.1.1. sätestatud täitjad on olulisel määral rikkunud „Teadus- ja arendustegevuse korralduse seaduses” või käesolevas korras sätestatud nõudeid;
     4. esineb punktis 6.8. sätestatud asjaolu;
     5. uurimisprojekti juht ei ole võimeline või ei soovi uurimisprojekti juhtida (uurimisprojekti juhi surm, raske haigus, siirdumine teisele tööle, alaliselt elama asumine teise riiki või muud olulised ja põhjendatud asjaolud);
     6. esinevad muud olulised ja põhjendatud asjaolud.

15.9. Peale taotluse rahuldamise otsuse kehtetuks tunnistamist ja eraldislepingu lõpetamist on vastuvõttev asutus kohustatud kasutamata toetuse teadusagentuurile tagasi maksma.

1. **Toetuse eraldamise ajutine katkestamine**

16.1. Toetuse eraldamist saab ajutiselt katkestada ainult uurimisprojekti juhi põhjendatud avalduse alusel, mis kooskõlastatult vastuvõtva asutusega tuleb esitada teadusagentuuri juhatusele. Ettepaneku juhatusele uurimisprojekti perioodi katkestamise kestvuse, taotluse põhjendatuse ja vajalikkuse kohta teeb hindamisnõukogu.

16.2 Toetuse perioodi ajutist katkestamist võib uurimisprojekti juht taotleda projekti vältel maksimaalselt ühe korra.

16.3 Toetuse perioodi ajutist katkestamist on võimalik taotleda juhul kui uurimisprojekti juhi kehtiv tööleping vastuvõtva asutusega peatatakse ajutiselt kas lapsehoolduspuhkuse, kaitseväeteenistuse, raske haiguse, või muude põhjendatud asjaolude tõttu.

16.4. Punktis 16.3 sätestatud asjaolude puhul võib toetuse periood ajutiselt katkestada maksimaalselt kolmeks aastaks, kusjuures algselt eraldatud toetuse maht toetuse perioodi ajutise katkestamise tõttu ei muutu.

# 5. peatükk

**ARUANDLUS JA UURIMISPROJEKTI TÄITMISE TULEMUSTE AVALIKUSTAMINE**

1. **Aastaaruande esitamine**
   1. Uurimisprojekti juht koostab iga toetuse saamise kalendriaasta kohta aastaruande, tuues ära:
      1. uurimisprojekti aruandeaasta teadustulemuste kokkuvõtte;
      2. uurimistoetusega finantseeritud teadustöötajate summaarse tööaja täistööaja ekvivalendis;
      3. uurimistoetusega finantseeritud punktis 10.2. sätestatud otseste kulude jaotuse;
      4. tingimuslikult toetuse eraldamisel esitatud tingimuste täitmise.

16.2. Aastaaruande koostab uurimisprojekti juht ja vastuvõttev asutus esitab selle teadusagentuurile ETIS-e kaudu hiljemalt aruandeaastale järgneva aasta 31. jaanuariks. Uurimisprojekti viimase aasta kohta ei tule esitada aastaaruannet, vaid vastavad andmed esitatakse uurimisprojekti lõpparuandes.

# Vahearuande esitamine

* 1. Teadusagentuuril on õigus põhjendatud juhul nõuda uurimisprojekti vahearuande esitamist. Vahearuanne tuleb esitada ETIS-e kaudu kahe kuu jooksul arvates nõude kättesaamisest.
  2. Uurimisprojekti vahearuandes näidatakse:
     1. senised tulemused vastavalt taotluses esitatud eesmärkidele;
     2. uurimisprojekti täitmiseks kasutada olnud ja uurimisprojekti täitmiseks vajalike töökohtade arv ja struktuur;
     3. muud teadusagentuuri nõutud andmed;
     4. muud vastuvõtva asutuse või uurimisprojekti juhi hinnangul olulised asjaolud.

# Vahearuande hindamine

* 1. Vahearuannet hinnatakse juhul, kui ei ole põhjendatud seda teha koos jätkutaotluse hindamisega või tegemist on uurimisprojekti viimase aastaga.
  2. Vahearuannet hindab hindamisnõukogu, kes teeb teadusagentuuri juhatusele põhjendatud ettepaneku:
     1. punktis 15.2. sätestatud alustel jätkata toetuse eraldamist senises mahus;
     2. punktis 15.4. sätestatud alustel jätkata toetuse eraldamist taotletust väiksemas mahus;
     3. punktis 15.7. sätestatud alustel mitte jätkata toetuse eraldamist.
     4. Teadusagentuuri juhatusel on õigus oma otsust põhjendades saata hindamisnõukogule ettepanek uuesti läbivaatamiseks.

# Lõpparuande esitamine

* 1. Lõpparuande koostab uurimisprojekti juht ja vastuvõttev asutus esitab selle teadusagentuurile ETIS-e kaudu toetuse perioodi lõppemisele järgneva aasta 31. märtsiks.
  2. Uurimisprojekti lõpparuandes näidatakse lisaks punktis 16.1. sätestatud infole:
     1. tulemused vastavalt taotluses esitatud eesmärkidele;
     2. uurimisprojekti täitmiseks kasutada olnud ja uurimisprojekti täitmiseks vajalike töökohtade arv ja struktuur;
     3. muud vastuvõtva asutuse või uurimisprojekti juhi hinnangul olulised asjaolud.
  3. Uurimisprojekti ennetähtaegsel lõppemisel on uurimisprojekti juht ja vastuvõttev asutus kohustatud esitama toetuse lõpparuande vastavalt punktis 20.1 sätestatud alustel.
  4. Juhul kui uurimisprojekti juht ei ole võimeline lõpparuannet koostama (uurimisprojekti juhi surm, raske haigus, siirdumine teisele tööle, alaliselt elama asumine teise riiki või muud olulised ja põhjendatud asjaolud), koostab ja esitab lõpparuande teadusagentuurile vastuvõttev asutus vastavalt punktis 20.1 sätestatud alustel.

# Lõpparuande hindamine

Hindamisnõukogu annab lõpparuande põhjal uurimisprojekti täitmisele hinnangu, mille teadusagentuur teeb ETIS-e kaudu uurimisprojekti juhile ja vastuvõtvale asutusele kättesaadavaks ning avalikustab selle kokkuvõtte.

# Uurimisprojekti tulemuste avalikustamine

* 1. Uurimisprojekti täitmise tulemusena valminud publikatsioonide terviktekstid tehakse avalikkusele vastuvõtva asutuse poolt ETIS-e kaudu vabalt kättesaadavaks, kui publitseerimise, autoriõiguse või intellektuaalomandi kaitsmise tingimused ei sätesta teisiti.
  2. Juhul kui teaduskirjastus piirab ajaliselt juurdepääsu punkti 21.1 alusel avalikele publikatsioonidele, tehakse uurimisprojekti täitmise tulemusena valminud publikatsioonide terviktekstid avalikkusele vastuvõtva asutuse poolt ETIS-e kaudu vabalt kättesaadavaks pärast piirangu lõppemist.
  3. Uurimisprojekti täitmise tulemuste publitseerimisel märgitakse, millise toetuse vahenditest on uurimisprojekti täitmist finantseeritud.

# Toetuse tagasi nõudmine

* 1. Mittesihtotstarbeliselt kasutatud uurimisprojekti toetuse nõuab teadusagentuur vastuvõtvalt asutuselt tagasi koos proportsionaalse üldkululõivuga.
  2. Vastuvõttev asutus on kohustatud võimaldama Teadusagentuuril või tema volitatud isikul viia läbi uurimisprojekti toetuse kasutamise kontrolli ning osutama selleks igakülgset abi, sealhulgas võimaldama esitatud andmete õigsuse kontrollimiseks viibida vastuvõtva asutuse ruumides ja territooriumil, samuti esitama kõik nõutud dokumendid.